En principiu, la rempuesta más llóxica a estos resultaos elleutorales ye, agora más que nunca, la necesidá de xuncir fuercies y voluntaes, por embargu, la magnitú del desastre ye tan grande en dalgunes formaciones que ye más que posible que se produza l'avezáu mecanismu defensivu d'atrincheramientu, de tala miente qu'en cuente d'asumir rialidaes s'entre en procesos de de fabulación (reinventando los resultaos, atribuyéndose conceyales que nun se sacaron, xeneralizando de magar casos específicos que resultaren afayaizos…), enroque de postures y culpabilización a les otres formaciones más prósimes de los malos resultaos. De fechu dalgunes valoraciones apaecíes yá apunten nesi sen, lo que mos llevaría nel meyor de los casos a continuar cola situación d'estancamientu d'anguañu.